Bi Aɔdā Okpɔcii Nɛ Alɔ Gē Bi le Nwu Ācɛ Ɛlā a Le Yuklɔ Lɔɔlɔhi\nŌ lɛ ācɛ piya ayikpo ku Ukraist lɛbɛɛka ɛgɛ néē i gwo ɔlɛ a. O ya ɛɛ ku a lɛ ɔlɛ a gwo lɔɔlɔhi, a cika o nwu ɛgɛ néē i bi aɔdā o le gwo ɔlɛ a yuklɔ lɔɔlɔhi. Ɛgɔɔma duu nōó cɛgbá ku alɔ nwu ɔwɛ alɛwa nɛ alɔ géē bi Ubáyíbu nōo wɛ ɔdā okpɔcii nɛ alɔ gē bi le nwu ācɛ ɛla a le yuklɔ lɔɔlɔhi a. (2Utím 2:15) Alɔ klla cika o bi aɔkpá mla auvidio ku alɔ ɔhá nɛ alɔ lɛ nɛ alɔ gē bi le nwu ācɛ ɛlā a le yuklɔ lɔɔlɔhi, o ya ɛɛ ku alɔ lɛ ācɛ piya ayikpo ku Ukraist. *\nƐgɛnyá nɛ a géē ya ku a ya lɔhi fiyɛ abɔ a yɔ i yuklɔ mla aɔdā okpɔcii nɛ alɔ gē bi le nwu ācɛ ɛlā a? (1) Da ɔcɛ nōo gē leyikwu ígwu ku uklɔ ku ɔna o ta ku uwɔ kóō ta uwɔ abɔ, (2) yuklɔ mla upɔblisha amāŋ upayɔniya nōo jé ipeyi uklɔ ku ɔna o ta lɔɔlɔhi, ka klla (3) bēē ya o tutu lɔɔlɔhi eko doodu. Abɔ a yɔ i jɛ gɔbu ɔdaŋ ku a yɔ i bi aɔkpá mla auvidio ku alɔ nyā yuklɔ lɔɔlɔhi a, a géē jɔɔnyɛ uklɔ ku ɔna o ta a.\nƆKPÁ O HI ÍGWU\nKARD KU JW.ORG\n^ par. 3 Ó lɛ ɛdɔ ācɛ ōhī néē bi ɔtu gbɔbu ɛɛ kéē ya aɔkpá ku alɔ ōhī nɛ alɔ gē bi le nwu ācɛ ɛlā a. Alɔ lɔfu je ɛdɔ aɔkpá nyā lɛ ācɛ ɛgɔɔma eko duuma nɛ alɔ má kóō cɛgbá.